OpenLLM-France/wikimedia huggingface dataset:
# Gaintza (Araitz)

    Artikulu hau Nafarroako Araitz udalerriko kontzejuari buruzkoa da; Gipuzkoako udalerria gaitzat duena beste hau da: «Gaintza»
Gaintza Araizko kontzeju bat da; 1857ko errolda arte berezko udalerria izan zuen. Gipuzkoako mugan dago, Aralarko Malloen pean, 388 metroko altueran.
2007ko urtarrilaren 1eko erroldan, herriak 69 biztanle zituen.

## Ondarea

* San Martin eliza: San Martin Tourskoari eskainia. Badu irudi bat, Ama Birjinarena eta Haurrarena, XVII. mendekoa.

## Demografia eta biztanleria

Gaintzako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 65 | 65 | 65 | 64 | 64 | 68 | 71 | 69 |

## Kultura
### Euskara

Gaintzan Larraungo euskaran egiten da, erdialdeko euskalkiaren aldaera.

## Biztanle ospetsuak

* Jose Luis Zumeta (1939) margolaria. Usurbilen jaioa, Gaintzako errota izandako etxean bizi izan zen.
* Felipe Uriarte (1944) mendigoizalea, Pasai Donibanen jaioa, mendietako bide-erakusleen Mendiak eta Herriak SL enpresaren sortzailea eta zuzendaria.
* Oskar Estanga Ezkurdia (1978) bertsolaria, dantzaria eta DJa.

## Glaziar

Euskal Herriko glaziar bakarra badago Gaintzako Aralarko Malloetan, Urakorri eta Beoain mendien magalean.

## Erreferrentziak

* ↑ «Balda Balda, Katalina - Ahotsak.eus» ahotsak.eus (Noiz kontsultatua: 2018-11-30).
* ↑ «Ahotsak.eus, Euskal Herriko hizkerak eta ahozko ondarea» www.ahotsak.eus (Noiz kontsultatua: 2018-11-30).
* ↑ «Gaintza - Ahotsak.eus» ahotsak.eus (Noiz kontsultatua: 2018-11-19).
* ↑ «Larraungoa - Ahotsak.eus» ahotsak.eus (Noiz kontsultatua: 2018-11-19).
* ↑ Gaztelumendi, Patxi. (2017-11-12). «ZUMETATARREN LANTOKI KUTTUNA» GARA (Noiz kontsultatua: 2023-08-08).
* ↑ Gaintzako glaziarra ez da urtu uda osoan, EiTB.

## Ikus, gainera

* Gaintza (Gipuzkoa)

## Kanpo estekak

* Datuak: Q3094399
* Multimedia: Gaintza (Navarre) / Q3094399
# Gainziklapen

Gainziklapena edota sormenezko berrerabilpena (ingeleses upcycling eta creative reuse) hondakinak, errefusa eta nahi ez den ala erabiltzen ez den materiala kalitate hobeagoko edota ingurumenarentzat onuragarriagoa den material edo produktu berrian bilakatzeko prozesua da.
Gainziklaketa azpiziklapenaren aurkako da, hura birziklapena.osatzen duten bi ataletako bestea da.

## Kanpo estekak

* Datuak: Q1060794
* Multimedia: Repurposing / Q1060794
# Gaintxipia

Gaintxipia, Gipuzkoa probintzian topa dezakegun euskal mendia da. Mutur zorrotzeko mendia da Gaintxipia, baina zailtasunik gabe igo daiteke bere karaitzezko muturrera. Mendebaldeko isurialdea garbiagoa eta samurragoa da, larre berrituaz estalia, eta bide ugari biltzen duen lepoa ere bada bertan. Ekialdean sasiak eta oteak hartzen ari diren larre zaharrak eta pinudia dira nagusi, sastraka artean galtzen den karaitzezko ertz baten inguruan. Ekialdetik abiatuz gero hobe da ertzari jarraitu beharrean hegoaldetik inguratzen duen bidea jarraitzea, Erentza baserritik aurrera (seinalatuta dago). Tontorrean karaitzean sartutako buzoia eta ikuspegi zabalak.

## Kanpo estekak

Gaintxipia, http://www.euskal-herria.org/.
# Gaintxurizketako geltokia

Gaintxurizketa Euskotrenen E2 (Topo) lineari dagokion lurgaineko tren geralekua da, Lezo udalerriko izen bereko auzoan dagoena. Mugi sistemaren 2. tarifa-gunearen parte da.

## Kokapena

Trenbide kokapenari erreparatuz, geltokia zabalera metrikoa (1.000 mm) duen Donostia-Hendaia trenbidearen parte da, 13,600. puntu kilometrikoan kokatuta.
Geltokia GI-636 errepidearen ondoan dago, industrialde txiki baten parean, eta sarbidea kaleko kotara egiten da, pasonibela gurutzatuz nasa aldaketa egiten daitekela. Kokapenagatik, geltokira heltzeko irisgarritasuna ez dago bermatuta.

## Sarbideak

* Errekalde bailara, 11 GI-636

### Irisgarritasuna

Geralekuak irisgarritasun faltak ditu, sarbidea arriskutsua eta irisgarritasuna bermatzeko neurririk gabekoa izanik. Arartekoak argitaratutako irisgarritasuna eta garrioaren ikerketa-diagnosiaren arabera, «Sarrera trafiko handiko gune batetik egiten da», eta «Maila handiko arrapala ez egokituak» ditu.

## Erreferentziak

* ↑ (Gaztelaniaz) «Spanish Railway » Blog Archive » Ferrocarril Eléctrico de San Sebastián a la frontera (Ferrocarril de San Sebastián a Hendaya- El Topo)» www.spanishrailway.com (Noiz kontsultatua: 2018-11-25).
* ↑ «EAEko garraio sistema publikoak duen irisgarritasunari buruzko diagnostikoa.» (PDF) Ararteko (Noiz kontsultatua: 2017/05/29).

## Ikus, gainera

* Gaintxurizketa
* Lezo
* Topo
* Euskotren Trena
* Eusko Trenbideak

## Kanpo estekak

* Topoaren webgunea
* Euskotrenen webgunea
* Datuak: Q34310236
# Gaintzuri etxea

Gaintzuri etxea Nafarroa Behereko etxe noble bat izan zen, Zibitze herrikoa. Hango alaba zen Joana Erdoikoa, Arnaut Oihenarten emaztea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-05-30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q25476973
# Gaintza (argipena)

Gaintza zenbait herri eta pertsonaren izena da:

## Toponimia

* Gaintza: Gipuzkoako udalerria.
* Gaintza: Nafarroako herria.

## Deitura

* Agustín Piru Gainza (1922 - 1995), futbolaria.
* Miguel Gaintza (1920 - 1986), futbolaria, aurrekoaren anaia.
* Gabino Gaintza (1753 - 1829), militar eta politikaria.
* Martín Gaintza (? - 1556), arkitekto bizkaitarra.

## Erreferentziak

* ↑ Espainierazko grafian Gaínza.
# Gaio Akilio Tusko

Gaio Akilio Tusko (latinez: Gaius Aquillius (Tuscus?)), erromatar kontsula izan zen K.a. 487an Tito Siziniorekin batera.
Akilia gensak, kide patriziar zein plebeioak zituen. Txanpon eta idazkunetan, izena, ia beti, Aquillius bezala idazten da. Baina, orokorrean, eskuizkribuetan, L bakarrarekin idatzia agertzen da.
Gens hau oso antzinakoa zen. Bi Akiliotar, Tarkinotarrak boterera itzularazteko konspiratu zuten erromatar nobleen artean aipatzen dira.
Akilio Tuskok, Tito Sizinio Sabinorekin, hernikoen aurkako gerra zuzendu zuen, garaitu egin zituztenak, eta, ondorioz, garaipen txiki bat jaso zuen.
# Porzic-eko zutarria

Porzic-eko menhirra edo zutarria (frantsesez: Menhir de Porzic) Côtes-d'Armor departamenduko Le Vieux-Bourg herrian, Bretainian, dagoen Antzinaroko monumentu megalitikoa da. 1965tik Frantziako Monumentu historikoaren izendapena du.

## Deskribapena

Menhirra altuera batean eraiki zen granitozko inguru baten ondoan. Ardatz obalatua du, 6 m-ko altuera neurtzen du 2,70 m-ko zabalera eta 1,75 m-ko lodiera du. Materiala granito da.

## Erreferentziak

* ↑ Loïc Langouët, Les mégalithes de l'arrondissement de Saint-Brieuc, Institut Culturel de Bretagne, 2005, 89 or. (ISBN: 9788682209805)

## Kanpo estekak

* (Frantsesez):Menhirra Merimée datu basean.
* Datuak: Q22925523
* Multimedia: Menhir de Porzic / Q22925523
# Galdakao (argipena)

Galdakao izenarekin lotuta zenbait artikulu daude Wikipedia honetan:
* Galdakao, Bizkaiko herria.
* Galdakao kraterra, Marte planetan izen hori duena.
* Galdakao lanperna, perretxiko bat (Amanita rubescens)
* Galdakao ospitalea, zehazki Galdakao-Usansolo Ospitalea.
* Galdakao, futbol talde izen bezala, berez, Galdakao Kirol Elkartea.
# Galdakao (kraterra)

Galdakao Marte planetan dagoen talka krater bat da, Zutphen kraterraren ekialdean eta Gusevetik ipar-mendebaldera dagoena. 13.5° hegoaldera eta 183.5° ekialdera koordenatuetan dago. Kolpeak 35 kilometroko diametroa zuen zulo bat eragin zuen Aeolis lau angelukoaren gainazalean. Izena 2003an onartu zuen Nazioarteko Astronomia Elkarteak, Euskal Herriko izen bereko herriari erreferentzia eginez, Xabier Orue-Etxeberriaren eskariz.

## Erreferentziak

* ↑ Zientzia, Elhuyar. (2003-02-05). «Galdakao Martera iritsi da» Zientzia.eus (Noiz kontsultatua: 2020-12-28).

## Kanpo estekak

* Datuak: Q5518241
* Multimedia: Galdakao (Martian crater) / Q5518241
# Galdaketa

Galdaketa metal edo aleazio urtua molde batera isuri, hoztu eta solido bihurtzean, forma jakineko pieza bat ekoizteko metalurgia-prozesua da, galdategi izeneko lantegietan egiten dena. Eskuratzen den produktua galda da, eta burdina, aluminio, zink eta magnesio metalezkoak eta altzairu, brontze eta letoi aleaziozkoak izaten dira.

## Kanpo estekak

* Datuak: Q9268371
* Multimedia: Casting (metal) / Q9268371
# Galdakao-Usansolo Ospitalea

Galdakao-Usansolo Ospitalea Osakidetzaren sareko ospitale bat da, Usansolon kokatua dagoena eta Bizkaiko barrualdeari zerbitzu ematen diona. Ospitalea Barrualde-Galdakao Erakunde Sanitario Integratuaren parte da, Gernika-Lumo Ospitalearekin batera.
Ospitalean Osakidetzaren sare osoko hurrengo zerbitzu eta erakundeak daude:
* Osatek (Irudi bidezko diagnostikoen Zentroa. Erresonantzia magnetikoa)
* Euskadiko Farmakozainketako Unitatea
* Transfusio eta Giza Ehunen Euskal Zentroa

## Artatutako populazioa

Ospitaleak Bizkaiko ipar ekialdeko eskualdeen osasun beharrizanak asetzen ditu, Busturialdea, Durangaldea eta Lea-Artibai, Bermeo, Lekeitio eta Gernika herriak besteak beste.

## Komunikabideak
### Errepidea

Bilbotik A-8 autobidea eta N-634 errepideak hartuta irits daiteke, eta Gasteiztik N-240 errepidea hartuta.
Ospitaleak guztira 1.048 aparkaleku plaza ditu, bi aparkalekutan banatuta, bata kanpo-kontsulten aurrean, eta bestea eraikinaren atzealdean kokatuta. Bestalde, Usansoloko geltokiaren ondoan ere aparkalekua dago, eta hortik ospitalera Euskotren Autobusa eragilearen anezka ibiltzen da.

### Trena

Euskotrenen E1 (Bilbo - Donostia) eta E4 (Urdaibai) lineei dagokien Usansoloko geltokiak zerbitzu ematen dio ospitaleari. Geltokitik ospitalera Euskotren Autobusa eragilearen anezka ibiltzen da.

### Autobusa

Bizkaibus zerbitzuaren hurrengo lineak ospitaletik pasatzen dira:
* A3513 BILBO - Galdakao Ospitalea - GERNIKA - EA - LEKEITIO
* A3523 BILBO - Galdakao Ospitalea - GERNIKA - AULESTI - LEKEITIO
* A3641 Nerbioi Garaia - ARRIGORRIAGA - Galdakao Ospitalea
* A3911 BILBO - Galdakao Ospitalea - LEMOA - DURANGO - ELORRIO
* A3912 BILBO - Galdakao Ospitalea - LEMOA - DURANGO - ERMUA - EIBAR
* A3915 BILBO - DURANGO - ONDARROA (Autobidetik)
* A3917 BILBO - Galdakao Ospitalea - LEMOA - ZEANURI
* A3925 BILBO - LEMOA - OTXANDIO - UBIDE
* A3932 GALDAKAO - Metro Bolueta
Gainera, Euskotren Autobusa anezka bat ospitalera jarraitzen du:
* Galdakaoko ospitalea

## Ikus, gainera

* Euskal Herriko ospitaleak

## Kanpo estekak

* Galdakao-Usansolo Ospitalearen webgunea
* Datuak: Q12258116
* Multimedia: Galdakao-Usansolo Ospitalea / Q12258116
# Galdakao Kirol Elkartea

Galdakao Kirol Elkartea Galdakaoko futbol taldea da. 1914ean sortua, egun Bizkaiko Ohorezko mailan dabil.

## Historia

Taldea 1914 urtean sortu zen eta Santa Barbara zelaian jokatzen hasi zen. Hirugarren mailan ondo ibili zen eta sarritan jokatu zuen bigarren mailarako igoera fasea baina ez zuen igotzerik lortu. 1957an Afizionatuen Espainiako Kopa irabazi zuen Bilbon jokaturiko finalean 4-1 UD Salamancari irabazita.
Azken urteetan Bizkaiko mailatan ibili da.

## Datuak

2024-25 barne:
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Lehen Federazioan: 0
* Denboraldiak Bigarren Federazioan: 0
* Denboraldiak Hirugarren Mailan: 16
* Denboraldiak Hirugarren Federazioan: 0
* Emaitzarik onena: ?

## Jokalari ezagunak

* Ángel María Villar
* Santiago Zubieta
* Angel Zubieta
* Jose Iraragorri

## Palmaresa

* Afizionatuen Espainiako futbol txapelketa (1): 1957.

## Kanpo estekak

* Datuak: Q19296666
# Galdakao lanperna

Galdakao lanperna, kuleto ardotsu edo galanperna gorria (Amanita rubescens) perretxiko mota bat da.

## Deskribapena

Txapelak 6-15 cm-ko diametroa du, hasieran ganbila eta gero gutxi gorabehera hedatua. Ertz leuna du, ez ildaskatua. Txapeleko azala kolore desberdinekoa izan daiteke, zuri-arrosa, marroi-okrexka, ardo-marroia edo okre-gorrixka, eta gainalde osoa ezkata-formako plakaz edo garatxoz estalirik dauka. Plaka hauek bolbaren hondarrak dira eta kolore zuri-grisaxka edo gris-marroia dute. Orriak hertsiak eta zuriak dira, maiz arrosa kolorez nahasiak. Hanka betea, baina zahartzerakoan kofatua, zuri-arrosa eta ildaskatua eraztun gainetik, baina azpitik ilunagoa eta zuntzexkatsua. Oinaldean, punta-formako bukaera duen erraboila du, bolba edo bere aztarnarik gabe ia, eta leku batzuetan ardan-purpura kolorez tindatua, batez ere intsektuek eta bareek egindako marketan. Eraztun zabal eta zuria du, zintzilik, gainetik ildaskatua. Mami lodi eta zuria, baina ebakitzerakoan ardan-arrosara aldatzen da, hankako erraboilean batez ere. Zaporea hasieran geza eta gero mingar antza. Ez da usainik nabaritzen. Esporak zuriak, amiloideak eta eliptikoak dira. Bestela ere, espezie honen morfologia oso aldakorra da, eta gerta daiteke Amanita spissa-rekin nahastea, nahiz eta haren haragia gorritzen ez den.

## Ekologia

Oso arrunta eta ugaria da; udaberri erdialdean hasten da agertzen, baina nagusiki udan eta udazkenean ernamuintzen da, beheko altitudeetan. Koniferoen nahiz zuhaitz hostogalkorren baso askotan bizi da, eta maiz agertzen da pinuen, izeien, pagoen eta haritzen azpian. Bakarka edo talde txikietan ageri ohi dira.

## Gastronomia

Jangarri ona da, baina gordinik toxikoa da: ez da gordinik edo erdi eginda jan behar, odoleko globulu gorriak erasotzen dituen substantzia hemolitikoa baitu, eta hori desagertarazteko 70 °C-etan egin behar da gutxienez. Dena dela, jan baino lehen oso ongi ezagutu behar da, oso erraza baita Amanita pantherina pozoitsuarekin nahastea.

### Banaketa eremua

Kanada, Ameriketako Estatu Batuak, Costa Rica, Kolonbia, Peru, Europa, Errusia, Himalaiako eremua, Japonia, Taiwan.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.

## Kanpo estekak

* Galdakao lanperna Urkiolako Parke Naturalaren webgunean
* (Ingelesez) Amanita rubescens Mycobank-en
* Datuak: Q623485
* Multimedia: Amanita rubescens / Q623485
# Galdakaoko Udal Liburutegia

Galdakaoko Udal Liburutegia k hiru egoitza ditu: Lehendakari Agirre plazan (Torrezabal), Aperraibai auzoan (Aperribai) eta Ander Deunan (Usansolo). 1962an sortu zen. Euskadiko Irakurketa Publikoko Sarearen parte-hartzaile da.

## Kanpo estekak

* , Galdakaoko Udal Liburutegia sortzeko agindua, Espainiako Aldizkari Ofizialean argitaratua.
* , Euskadiko Irakurketa Publikoko Sarearen katalogo bateratua.
* Datuak: Q19947911
# Galdamesetik

Galdamesetik Espainiako Alderdien Legea onartu ondoren Galdamesen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 99 izan ziren boto nuluak, emandako botoen %16,69.

## Ikus, gainera

* Espainiako Alderdien Legea

## Kanpo estekak

* Datuak: Q12258118
# Gernikako Arbolako geltokia

linea (Gasteizko tranbia) :
Gernikako Arbola Gasteizko tranbia geltokia da, Arabako Gasteiz hiriburuko Arriaga auzoan kokatuta dagoena, Juntas Generales kaleko hain zuzen ere, Gernikako Arbola kalearekin izkinan.
Geltokia Euskotren Tranbiak operatzen zu eta 2009ko uztailaren 10a inauguratu zen.

## Historia

2009ko uztailaren 10a ireki zen, Gasteizko tranbiaren Honduras eta Arriagako adarrak inauguratzearekin batera, alegia, Honduras eta Kañabenta geltokien arteko tartea.
Tranbiaren hegoaldeko luzapen lanak zirela eta geralekua itxiarazi zen 2019ko abuztuaren 12tik urte bereko irailaren 1.ra arte. Egun horien artean Angulemako geltokia eta Floridaren arteko tranbia adarraren lotura gauzatu zen.
Epealdi berean, geralekua egokitu zen Euskotren Tranbiak Gasteizko tranbiarentzako eskatutako 44 metro luze diren tranbia unitate berriak jaso ahal izateko. Hala, markesinen albo baikotzean 1,8 metroko igarobide librea utzi da, bloke teknikoak birkokatuz eta markesinaren gainerako elementuak egokituz, eta nasak luzatu dira.

## Sarbideak

Juntas Generales kalea, 48

## Geltokia

* Alboko nasa, jaitsiera eskuinetik
* ←    Forondako Atea eta Floridaraino
* Arriaga eta Abetxukoraino →
* Alboko nasa, jaitsiera eskuinetik

## Geltokia

Geltokiak markesina, bi trenbide eta bi nasa ditu, eta txartelen salmenta zein birkarga automatikorako makinaz, sei balioztatze-makinaz, eta Minutran eta Sitran sistemez hornituta dago. Minutran eta Sitran sistemak tranbia heltzeko falta den denbora adierazteko informazio sistemak dira, markesinaren gainean kokatutako dorrea eta markesinan kokatutako pantailaren bitartez, hurrenez hurren.

## Konexioak

Ez dago TUVISA edo Araba Busarekin konexioak.

## Erreferentziak

* ↑ (Gaztelaniaz) «Parlamento será parada final del tranvía desde el 12 de agosto. Noticias de Alava» Noticias de Álava (Noiz kontsultatua: 2019-09-01).
* ↑ (Gaztelaniaz) Hoy, Gasteiz. (2020-02-14). «Vitoria estrena la ampliación del tranvía y espera a los trenes extralargos» Gasteiz Hoy (Noiz kontsultatua: 2020-06-06).
* ↑ Irekia. «Irekia - Vitoria-Gasteizko tranbiaren hegoaldeko luzapenaren lanek behin betiko faseari ekingo diote» www.irekia.euskadi.eus (Noiz kontsultatua: 2019-09-01).

## Ikus, gainera

* Arriaga-Lakua
* Gasteiz
* Gasteizko tranbia
* Euskotren Tranbia
* Euskal Trenbide Sarea

## Kanpo estekak

* Gasteizko tranbiaren webgunea
* Datuak: Q4321530
# Gernikako Arbolaren pasealekua (Donostia)

Gernikako Arbolaren pasealekua :
| Donostia, Erdialdea eta Amara ||
| Gernikako Arbolaren pasealekua, Maria Kristina zubia, Urumea ibaia eta Atotxako dorrea. ||
| Herrialdea Lurraldea | Euskal Herria Gipuzkoa |
| Gernikako Arbolaren pasealekua Gernikako Arbolaren pasealekua Gernikako Arbolaren pasealekua ||
| Koordenatuak: | 43°18′54.07″N 1°58′45.71″W﻿ / ﻿43.3150194°N 1.9793639°W﻿ / 43.3150194; -1.9793639 |
Gernikako Arbolaren pasealekua Gipuzkoako Donostia hiriburuko pasealeku bat da. Erdialdean dago eta Urumea ibaiaren bazterretik doa. Foruen pasealekua eta Maria Kristina zubia eta San Martin kalearen elkargunetik hasi eta Bizkaia pasealekua, Parke kalea eta Mundaiz zubiaren arteko elkargunean amaitzen da, Araba parkearen parean.
Gernikako Arbolaren omenezko izena darama.

## Leku interesgarriak

Gernikako Arbolaren pasealekuaren inguruan honako eraikin eta leku nabarmen hauek daude:
* Maria Kristina zubia.
* San Jose Ikastetxea.
* Club Vasco de Camping Elkartea.
* Araba parkea.
* Mundaiz zubia.
* Maria Kristina zubia.
* San Jose Ikastetxea.
* Araba parkea.
* Mundaiz zubia.

## Kalea

* Foruen pasealekua
* San Martin kalea
* Valentin Olano kalea
* Urdaneta kalea
* Larramendi kalea
* Prim kalea
* K. B. Moraza kalea
* Pedro Egaña kalea
* Parke kalea
* Bizkaia pasealekua

## Kanpo estekak

* Datuak: Q25478896
* Multimedia: Paseo del Árbol de Guernica, Donostia-San Sebastián / Q25478896
# Gernikako itsasadarra

Gernikako itsasadarra Oka ibaiak itsasoratzean sortutakoa da, Gernikako herritik iparralderuntz. Inguru natural hau Urdaibaiko erreserban sartuta dago.
Itsasadarraren aurrean, itsasoan bertan, Izaroko uhartea dugu. Halaber, inguru honetatik kanpo, mendebaldean Bermeo eta ekialdean Elantxobe ditugu.

## Ezkerraldea

Itsasadarraren ezkerraldea honako herriek osatzen dute, hegoaldetik iparraldera:
* Forua
* Murueta
* Busturia
* Sukarrieta
* Mundaka

## Eskumaldea

Itsasadarraren eskuinaldea honako herriek osatzen dute, hegoaldetik iparraldera:
* Kortezubi
* Gautegiz-Arteaga
* Ibarrangelu

## Ikus, gainera

* Santimamiñe leizea

## Kanpo estekak

* Datuak: Q12258418
# Gernikako barruti judiziala

Gernikako barruti judiziala Bizkaiko lurraldearen justizia administrazioa osatzen duten 6 barruti judizialetako bat da.
Barruti judizialeko burua Gernika da.

## Udalerriak

| Ajangiz Amoroto Arratzu Arrieta Aulesti Bakio Bermeo Berriatua Busturia Ea Elantxobe Ereño Errigoiti | Etxebarria Forua Fruiz Gamiz-Fika Gautegiz-Arteaga Gernika-Lumo (burua) Gizaburuaga Ibarrangelu Ispaster Kortezubi Lekeitio Markina-Xemein Meñaka | Mendata Mendexa Morga Mundaka Mungia Munitibar-Arbatzegi-Gerrikaitz Murueta Muxika Nabarniz Ondarroa Sukarrieta |

## Epaitegiak

* Lehen Auzialdiko eta Instrukziozko Epaitegia zbk. 1
* Lehen Auzialdiko eta Instrukziozko Epaitegia zbk. 2
* Lehen Auzialdiko eta Instrukziozko Epaitegia zbk. 3
* Lehen Auzialdiko eta Instrukziozko Epaitegia zbk. 4

## Erreferentziak

* 1/1990 LEGEA, Apirilaren 6koa, Euskal Autonomi Elkarteko Epailaritza-Barrutietako Hiriburuak Erabakitzeari Buruzkoa
* Espainiako barruti judizialei buruzko datuak - Justizia Ministerioa

## Ikus, gainera

* Bizkaiko barruti judizialen zerrenda

## Kanpo estekak

* Datuak: Q12258417
# Gernikako Arbolaren Gurutzea

Gernikako Arbolaren Gurutzea Euskal Herrikoak izanda edo euskal jatorria izanda, Euskadiren nortasuna defendatzen eta berreskuratzen nabarmendu direnei eta, orokorrean, gizarte, ekonomia eta kulturaren alorrean egindako lan bikainagatik eta lortu duten ospeagatik nabarmendu direnei saria ematea. Sari hau Eusko Jaurlaritzak ematen duen goraipamenik garrantzitsuena da.
1983/86eko maiatzaren 2ko Dekretuan onartu zen.

## Sarituak

* Miguel Hernández Ocanto (1983): Caracasko Barruti Federaleko gobernadorea.
* Jesus Maria Leizaola Sanchez (1986): Eusko Jaurlaritzako lehendakaria.
* Manuel Lekuona Etxabeguren (1987): Euskaltzainburua.
* Joxemiel Barandiaran Aierbe (1987): Eusko Ikaskuntzako lehendakaria.
* Rafael Caldera Rodríguez (1995): Venezuelako presidentea.
* Ramón Rubial Cavia (1998): Eusko Kontseilu Nagusiko presidentea.
* Jose Antonio Agirre Lekube (2010): Eusko Jaurlaritzako lehendakaria.
* Carlos Garaikoetxea Urriza (2011): Eusko Jaurlaritzako lehendakaria.
* Jose Antonio Ardanza Garro (2012): Eusko Jaurlaritzako lehendakaria.

## Ikus, gainera

* Lagun Onari
* Lan Onari

## Kanpo estekak

* Eusko Jaurlaritzako lehendakaritza - Sarituen zerrenda (Gaztelaniaz)
* Datuak: Q634370
# Gernikako Txirrindulari Elkartea

Gernikako Txirrindulari Elkartea Gernika-Lumoko kirol elkartea da, 1958ko otsailaren 6an sortu zutena. Bere presidentea Jesús Ángel Ruiz Terán txirrindulari ohia.
Harrobia lantzen du eskualdean, Gorka Gerrikagoitia edo Peio Bilbao bezalako txirrindulari profesionalak sortuz.
Gainera amateurrentzat "San Bartolome Sari Nagusia" eta "BTTrako Atxarre Xtrem ibilbidea-Zabalia Memoriala" antolatzen ditu. Euskadiko Txirrindularitza Iraskundearekin lotutako elkartea da.

## Kanpo estekak

* Datuak: Q9078448
# Gernikako babarrun

Gernikako babarruna Bizkaiko Busturialdea, Lea-Artibai eta Enkarterriak eskualdeetan ereiten den babarrun mota bat da. Tolosako babarrunen oso antzekoak dira: beltzak, azal leunekoak eta oso mamitsuak.

## Ikus gainera

* Arabako babarrun nabarrak
* Tolosako babarrunak

## Kanpo estekak

* Euskal babarrunak. Euskolabel.net
* Datuak: Q12258415
# General Carneiro (Paraná)

General Carneiro Brasilgo udalerri bat da, Paraná estatuan kokatua. 11.062 biztanle ditu 1.071,183 km²ko eremuan.

## Ikus, gainera

* Paraná

## Kanpo estekak

* Datuak: Q785711
* Multimedia: General Carneiro (Paraná) / Q785711
# General Carrera probintzia

General Carrera probintzia (gaztelaniaz: Provincia de General Carrera) Txileko hegoaldeko Aisen (XI) eskualdeko lau probintzietako bat da. Chile Chico hiriburua da.

## Geografia eta demografia

Estatistikako Institutu Nazionalaren (INE) 2002ko erroldaren arabera, probintzia 11.919,5 km2 eta 6.921 biztanle zituen (3.735 gizon eta 3.186 emakume). Datu horien arabera, biztanleriaren dentsitatea 0,6/km2. Herrialdeko biztanle gutxien duen seigarren probintzia da. Horietatik 3.042 (% 44) hirietan bizi ziren eta 3.879 (% 56) landa-eremuetan. 1992 eta 2002ko errolden artean, biztanleria % 6 hazi zen (392 pertsona).

## Administrazio

Probintzia gisa, General Carrera bigarren mailako administrazio-zatiketa da, presidenteak izendatutako probintziako gobernadore batek zuzentzen duena. Probintzia osatzen dute bi komuna (udalerri), Río Ibáñez eta Chile Chico; bakoitza udalerri batek gobernatzen du, alkate batek zuzentzen duena.

## Kanpo estekak

* Datuak: Q721242
* Multimedia: General Carrera Province / Q721242